153. löggjafarþing 2022–2023.

Þingskjal 1051 — 681. mál.

Fyrirspurn

til heilbrigðisráðherra um lækna.

Frá Þórunni Sveinbjarnardóttur.

1.	Hve mörg stöðugildi lækna voru á Landspítala og Sjúkrahúsinu á Akureyri árið 2021 og árið 2016? Hversu margir læknar mönnuðu þessi stöðugildi?

2.	Hve mörg stöðugildi lækna voru á heilsugæslustöðvum (skipt eftir heilbrigðisumdæm
um) árið 2016 og árið 2021? Hversu margir læknar mönnuðu þessi stöðugildi?

3.	Hefur ráðuneytið sett viðmið um mönnun lækna á heilbrigðisstofnunum?

4.	Hefur ráðuneytið skilgreint störf lækna í heilbrigðiskerfinu og þá hvort störf þeirra eða hluti starfa þeirra geti verið unninn af öðrum fagstéttum í heilbrigðiskerfinu?

5.	Hvert er lágmarksviðmið um mönnun lækna á heilbrigðisstofnunum?

6.	Getur ráðuneytið upplýst um meðalaldur og kynskiptingu í læknastétt?

7.	Hversu mörg leggja stund á kandídatsnám í læknisfræði hér á landi?

8.	Hversu mörg luku 12 mánaða starfsþjálfun á sjúkrahúsum og heilsugæslum til að upp
fylla skilyrði um almennt lækningaleyfi (kandídatsár) árið 2016 og 2022?

Skriflegt svar óskast.